Държавен вестник, бр. 93, 2011 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  93
със съдиите (чл. 66, ал. 2 ЗСВ), като процесу­
алният закон предвижда законови гаранции 
за безпристрастност на целия съдебен състав, 
както и възможност по чл. 29, ал. 2 НПК 
за мотивиран отвод на съдебен заседател 
предвид предубеденост поради политическо 
пристрастие.
Съдът счита по горните съображения, че 
чл. 68, ал. 2 ЗСВ не е противоконституцио­
нен, защото не нарушава залегналия в чл. 8 
от Конституцията принцип за разделение на 
властите и ненамеса на други власти, включи­
телно на органите на местно самоуправление, 
в дейността на съдебната власт чрез включва­
не в съдебните състави на специализирания 
наказателен съд на лица, които не отговарят 
на необходимите изисквания, защото избо­
рът на съдебните заседатели става от орган 
на съдебната власт. Не е нарушен и чл. 117, 
ал. 2 от Основния закон за независимост на 
съдебната власт и подчиняване на съдебни­
те заседатели при осъществяване на своите 
функции само на закона, защото са уредени 
процесуалните способи за защита на подсъ­
димия срещу незаконосъобразни действия на 
всеки от членовете на съдебния състав.
І.7. Назначаване на съдии и прокурори в специ­
ализирания наказателен съд и специализираната 
прокуратура – чл. 164, ал. 3 и 6 ЗСВ
Вносителите на искането поддържат, че 
въведените допълнителни изисквания за 
съдиите и прокурорите в специализирания 
наказателен съд и специализираната проку­
ратура ги поставят в „по-горна категория“.
Конституцията не съдържа правила относно 
организацията на съдилищата и прокуратурата 
и относно статута на съдиите и прокурорите, 
а препраща в чл. 133 условията и редът за 
назначаването им да се уредят със закон.
Специализираният наказателен съд, за да 
бъде редовен, следва съдиите в него, както и 
прокурорите в специализираната прокуратура 
да се назначават съобразно същите условия 
и ред, прилагани за останалите съдии и про­
курори.
В Закона за съдебната власт специализира­
ният наказателен съд е уреден в оспорения нов 
раздел VІа, чл. 100а – 100е, по напълно иденти­
чен начин с друг специализиран съд – военния 
съд (чл. 95 – 100). Апелативният специали­
зиран наказателен съд е уреден в оспорения 
нов раздел VІІа, чл. 107а – 107в, по идентичен 
начин с апелативния съд (чл. 101 – 107), поради 
което съдът намира, че няма отклонения в 
уредбата на организацията на специализирания 
наказателен съд и организацията на общите 
съдилища и на специализирания военен съд.
Назначаването, повишаването, понижа­
ването, преместването и освобождаването 
на съдиите и прокурорите в новосъздадени­
те специализирани структури се извършва 
съгласно чл. 160 ЗСВ от Висшия съдебен 
съвет по реда, предвиден за всички съдии и 
прокурори.
Различията между специализираните нака­
зателни съдилища и специализираните проку­
ратури и останалите съдилища и прокуратури 
се наблюдават в уредбата на условията за 
заемане на длъжност и във възнагражденията.
Съдиите и прокурорите в новосъздадените 
специализирани структури следва да отговарят 
освен на общите условия за назначаване на 
съдии и прокурори и на допълнителни усло­
вия. Съгласно оспорения чл. 164, ал. 3 ЗСВ 
за съдия в специализирания наказателен съд 
и прокурор в специализираната прокуратура 
се назначава не „лице“, каквото е изискването 
за всички други съдилища и прокуратури, а 
съдия или прокурор, който има най-малко 
10 години стаж, от които поне 5 като съдия 
по наказателни дела, прокурор или следова­
тел. За съдия в апелативния специализиран 
наказателен съд и прокурор в апелативната 
специализирана прокуратура оспорената 
разпоредба на чл. 163, ал. 6 ЗСВ въвежда 
изисквания кандидатите да са съдия или про­
курор, който има най-малко 12 години стаж, 
от които поне 8 като съдия по наказателни 
дела, прокурор или следовател. 
Конституционният съд отбелязва, че за­
конодателят въвежда четири допълнителни 
условия за назначаване, различни от усло­
вията за назначаване на останалите съдии и 
прокурори, а именно: наличие на по-дълъг 
общ юридически стаж; наличие на специален 
юридически стаж като съдия, прокурор или 
следовател; да са били съдии по наказателни 
дела и към момента на назначаване да заемат 
длъжност съдия или прокурор. 
Съдът счита, че въвеждането на допълни­
телните условия за по-дълъг общ и специален 
стаж не придава на специализирания нака­
зателен съд и специализираната прокуратура 
качеството на извънредни. Допълнителният 
опит, според становището на Венецианската 
комисия, не трябва да действа като осво­
бождаване от изпълнение на изискването за 
съществените качества, които се очаква да 
притежават всички, които стават съдии и 
прокурори, и това са общите изисквания за 
назначаването на съдии и прокурори, най-
важните сред които са професионалните и 
нравствените качества. Въведените завишени 
изисквания са израз на намерението на зако­
нодателя в новосъздадените специализирани 
звена в съдебната власт да бъдат назначени 
съдии и прокурори с голям практически опит 
като цяло, и в частност като съдии, проку­
рори и следователи. Предвидената в закона 
по-висока квалификация следва по-високи